**2-ра учебна седмица Домашна работа - 3 клас**

Моля, направете упражнения 5 и 6 на стр.7 от Тетрадка № 1.

Моля, прочетете гладко стихотворението „Грешно програмираните компютри“ от Красимир Машев на стр.6 от Читанката.

**Човекът и обществото - 3 клас**

**София - столица на България**

Всяка държава има своя столица. Столица е главният град на дадена държава, откъдето тя се управлява. Столицата на България е София.

Преди повече от 2000 години, тракийското племе **серди** основават свое селище, което се нарича **Сердика**. **Славяните** го назовавали **Средец**, а по-късно било наречено София. София е разположена в подножието на красивата планина Витоша, сред равното Софийско поле. През нея преминава най-дългата българска река Искър.

Гербът на София има формата на щит. На него е нарисувана богинята - пазителка на градовете, черквата „Св. София“, планината Витоша и лечебните извори.

В центъра е изобразен лъв, а отдолу е изписан девизът на града:

„ Расте, но не старее“.